Appiiii. No mida veel ma peaksin teadma beebi ohutusest... Meil on ära koristatud kõik käeulatuses asuvad esemed. Suletud on kapid ja sahtlid. Peale poisi avastamist trepi 12. astmelt sulgus korrustevaheline ühendus mõlemast suunast. Kass on kolitud sööma-jooma pesukuivati peale. Ometi kukuvad ka sealt tema krõbinad põrandale ning ohutusvõre omandas ka vannitoa uks... Gaas avatakse vaid söögivalmistamiseks. Nurgad on kaetud kummikaitsetega. (Ometi  ilutseb poisi põsel sinikas)    Nüüd siis uus piisk. Roomab mulle poiss mööda põrandat vastu ning tema järel lohiseb telefontoru. Poiss on kahtlaselt vait. Juhe on kaks korda ümber kaela ning sellest ka toru ripnemine...    ÄÄÄÄÄH. Ma tõesõna ei mäleta, et me Notsu eest oleks üldse midagi eest ära tõstnud. Poiste värk oma nina igale poole toppida?